Foto: RIA Novosti NATO mamlakatlari Yevropada yadroviy raketalar joylashtirilmaydi degan qarorga kelishdi, deb ma’lum qildi alyans bosh kotibi Yyens Stoltenberg. "Vazirlar Yevropada yangi yerusti yadroviy raketalarini joylashtirish niyati yo‘qligini tasdiqlashdi", - dedi Stoltenberg. Joriy yil boshida Vashington o‘rta va kichik masofalarga mo‘ljallangan raketalarni yo‘q qilish to‘g‘risidagi shartnomadan chiqishini e’lon qildi. Rossiya prezidenti Vladimir Putin 2 fevralda Rossiya ham shartnomadagi ishtirokini to‘xtatishini ma’lum qildi. Rossiya tashqi ishlar vaziri o‘rinbosari Sergey Ryabkov agarda Vashington shartnomaga qaytsa, Rossiya ham shunday qilishini bildirdi.